المغنية دنيا باطمة ولات مخلطة الشكلي في العكلي وديما كتدير الإسقاط باش تدوي في صالحها على قضية تورطها في ملف “حمزة مون بيبي” لي متابعة فيه في حالة سراح بعدما خلصات كفالة بفلوس صحيحة. نهار الجمعة مشات حضرات لمعرض في قيسارية ديال الذهب في سيدي معروف في كازا والنساء ديال المنطقة جاو بالعشرات بغاو يتصورو معاها ويشوفوها بصفتها فنانة. الرأي العام على أرض الواقع احبكم وشكرا على حبكم وتقديركم لي الله يكبر بيكم ناس بلادي لعزاز،هذا ماشاء الله ومدرناش اعلان عن تاريخ الحضور كنحماق عليكم ❤️???????? حب الناس لا يقدر بثمن والقبول من الله سبحانه وان ينصركم الله فلا غالب لكم ???????????? شكرا حبيبتي وحبيبتي هاجر ❤️ A post shared by Dunia Batma ???????? ???? on Jan 18, 2020 at 3:48am PST باطمة استغلات هاد الحضور وصوراتهم بتلفونها وكتبات “وإن ينصركم الله فلا غالب لكم”، بحالا هاد الناس جايين هازيين العلام وطالبين راغبين في البراءة ديالها من الملف لي ولا قضية رأي عام. المغنية اعتبرت أن حضور هاد الناس هو تشجيع ليها ودعم وهوما “الرأي العام” الحقيقي ماشي الافتراضي. وهوما في الأصل عيالات جاو للقيسارية باش يشوفوها كنجمة غناء بعيدا عن قضية عصابة التشهير والابتزاز لي هي متهمة فيها. 
وتگول واش بغات تحشم.. دنيا باطمة كانت فمعرض واستغلات حضور الجمهور باش دوز ميساجات فقضية “حمزة مون بيبي”